HeTree/MevakerConcSen huggingface dataset:
החברה הודיעה למשרד מבקר המדינה ביוני 2007 , לאחר מועד סיום הביקורת, שבאוקטובר 2006 נקבעו בה "כללים בנושא סייגים להעסקת קרובי משפחה - מועמדים להפעלת סוכנויות דואר".
על פי כללים אלה, מנהל יחידה בחברה המוצא כי "עלולים להיווצר יחסי כפיפות או ניגוד עניינים בין המועמד להפעלת סוכנות הדואר לבין קרוב משפחתו המועסק בחברה", צריך להעביר לוועדה את הטיפול בעניין.
העסקת עובדים בתאגידים בתחומי תשתיות המים והאנרגיה .
חברת החשמל לישראל בע"מ .
חברת החשמל לישראל בע"מ (להלן - החברה או חח"י) עוסקת בייצור, בהולכה ובחלוקה של חשמל ובסחר בו, על פי חוק משק החשמל, התשנ"ו- 1996 .
חח"י היא חברה ממשלתית וחל עליה חוק החברות הממשלתיות.
על פי חוק זה, השר האחראי לענייניה הוא שר התשתיות הלאומיות.
במחצית הראשונה של שנת 2003 בדק משרד מבקר המדינה את סדרי קבלת העובדים בחח"י46 (להלן- דוח המבקר מיולי 2003 ).
בביקורת עלה כי המשרות הפנויות בחח"י אינן מוצעות באופן שוויוני לכל המועמדים בכוח בציבור, וכך נפגעת יכולתה של החברה לבחור את המועמדים הטובים ביותר לכל תפקיד.
חח"י כמעט לא יזמה פנייה לגופים העוסקים בנושא, כגון שירות התעסוקה וחברות להשמת כוח אדם, וכמעט לא פרסמה מודעות בעיתונים ובאתר האינטרנט שלה.
היא לא תיעדה את תהליך ק בלת ההחלטות בדבר איוש של משרות בידי עובדים חדשים; בכמה קבוצות של עובדים, כגון עובדים בכירים, עובדים ממחלקות באגף משאבי אנוש וחברי המזכירות הארצית של ועד העובדים, נמצא שיעור גבוה של עובדים שקרובי משפחתם הועסקו בחח"י, ואף התקיימו יחסי כפיפות בין מקצת העובדים הללו לקרובי משפחתם; נמצאו עשרות משפחות שלפחות ארבעה מאנשיהן עבדו בחח"י, ואף נמצאו משפחות ששישה עד תשעה מאנשיהן עבדו בחברה.
מבקר המדינה קבע בדוח האמור כי "בהיעדר אסמכתאות על תהליך האיוש של משרות בחברה, מסקנה מסתברת היא שקרבת המשפחה הייתה שיקול בהחלטות להעסיק לפחות חלק מאותם עובדים".
הביקורת הנוכחית העלתה כי אמנם החברה עשתה כמה פעולות כדי לשפר את סדרי הקבלה של העובדים, אולם לא חל בהם שיפור של ממש, שכן החברה לא תיקנה רבים מהליקויים האמורים, כפי שיפורט להלן בדוח זה.
בעקבות דוח המבקר מיולי 2003 הגישה עמותת "תנו לעבוד בכבוד"47 ב- 14.
04 עתירה לבג"ץ נגד חח"י.
העותרת הלינה על השיעור הגבוה של קרובי משפחה המועסקים בחח"י וטענה כי על החברה לקלוט עובדים בהליך שקוף, פומבי ושוויוני.
היא ביקשה בין היתר שבית המשפט יורה לחברה להבהיר מדוע לא תימנע מלהמשיך להעדיף קרובי משפחה בעת קבלת עובדים לחברה, וכן יטיל "סנקציות מתאימות לדוגמא" עליה או על מי מעובדיה הממונה על קבלת עובדים חדשים.
06 ניתן פסק הדין בעתירה.
בפסק הדין נכתב שחח"י טענה כי עוד בשנת 2003 היא החלה להיערך ליישום ההמלצות של מבקר המדינה, ופירטה פעולות שעשתה בעניין זה.
46 ראו דוח מבקר המדינה על הביקורת בשלטון המקומי, באיגודים ובמוסדות להשכלה גבוהה ( 2003 '), עמ 521-530 .
)(בעניין סדרי קבלת עובדים בחח"י 47 בג"ץ 6701/04 ,עמותת תנו לעבוד בכבוד נ' חברת החשמל לישראלפורסם בדינים עליון.
העסקת עובדים בשמונה תאגידים ציבוריים 69 .
כן טענה חח"י כי בינתיים פורסמו תקנות העסקת קרובים.
בית המשפט קבע כי "דומה כי העתירה הנוכחית מיצתה את עצמה.
אכן, מצב לא תקין - בלשון המעטה - שרר במשיבה לאורך השנים בקשר להעסקת קרובי משפחה.
ראשית, על המשיבה עצמה, לפעול על -פי המתווה הנורמטיבי ככל משפ טו וחוקתו, בהיותה חברה ממשלתית ומונופול.
ושנית, על רשויות המדינה הנוגעות בדבר לעשות מלאכתן.
הדעת נותנת כי גורמי הביקורת הפנימיים ומבקר המדינה ימשיכו להידרש לנעשה בתחום זה לפי הצורך".
בית המשפט קבע כי בנסיבות העניין לא יוכל להיעתר לעמותה, הגם שפסק לטובתה הוצאות ושכר טרחת עו"ד.
לפי הנתונים של מערכת כוח אדם ושכר בחח"י, החברה העסיקה 13,222 עובדים בסוף שנת 2005, כ - 9,700 מהם קבועים והשאר ארעיים.
בשנים 2003 -2005 קיבלה חח"י 2,296 עובדים חדשים48 .
הביקורת העלתה שבסוף שנת 2005 היו 3,551 קרובי משפחה בחברה (כ- 27%.
) עלתכנון כוח האדם, על גיוס העובדים ועל קליטתם בחח"י ממונה אגף משאבי אנוש (להלן - אמ"א).
בחברה 11 מחלקות של כוח אדם (להלן- מכ"א או מכ"אות).
מבחינה ארגונית שלוש מהמכ"אות כפופות למנהל אמ"א ושמונה מהן כפופות לאגפים אחרים בחברה או למחוזות.
כל 11 המכ"אות כפופות למנהל אמ"א מבחינה מקצועית.
סדרי הקבלה של עובדים חדשים .
חח"י היא אחד המעסיקים הגדולים במשק הישראלי, ולמשרות בה יש ביקוש רב.
לחברה נוהל קבלת עובדים, והוא עודכן בפעם האחרונה בנובמבר 1997 .
בעקבות הפרסום של דוח המבקר מיולי 2003 הוציא מנהל אמ"א מר אבי ענתבי (להלן - מנהל אמ"א) מפעם לפעם הוראות שעה בעניין גיוס עובדים וקליטתם (ראו להלן).
בנוהל קבלת עובדים נקבע כי מכ"א היא המוסמכת לגייס עובדים.
כאשר לאחת מיחידות חח"י דרוש עובד, עליה לפנות בעניין זה למכ"א המטפלת בענייניה, ולמלא טופס הזמנת עובד; כאשר נדרשים עובדים יש להעדיף מועמדים מעובדי חח"י, ועל החברה להודיע להם על משרות פנויות; אם לא נמצא עובד מתאים למשרה בתוך החברה, על חח"י לאתר מועמדים מחוצה לה - על מכ"א הנוגעת לעניין לפנות אל מחלקת תכנון כוח אדם ולבקש ממנה לפרסם מודעה.
פרסום המודעה נעשה על פי נוהל החברה לפרסום מודעות לגיוס עובדים.
בנוהל קבלת עובדים צוינו כמה מקורות לגיוס עובדים, כגון מאגר המועמדים בחברה, שירות התעסוקה, חברות להשמת כוח אדם ופרסום מודעות בעיתונים 49 .
עוד נקבע בנוהל שמכ"א תזמן את המועמד שעבר את שלב המיון הראשוני למבחנים פסיכולוגיים ולמבדקים רפואיים וביטחוניים.
נמצא כי בנוהלי החברה לא נקבע למי נתונה הסמכות לאשר גיוס של עובדים מחוץ לחברה.
לדעת משרד מבקר המדינה, מן הראוי שהחברה תקבע זאת בנוהל.
48 החברה הודיעה למשרד מבקר המדינה בפברואר 2007 כי 2,112 מהעובדים שהתקבלו לחברה בשנים אלו אי ישו משרות במעמד של עובדים ארעיים, וכי במועד מסירת התשובה הועסקו בחברה רק 1,290 .
עובדים מכלל העובדים שהתקבלו בשנים אלו 49 בעקבות דוח המבקר מיולי 2003 נקבע בהוראת שעה באפריל 2004 כי החברה תפרסם מודעות דרושים גם באתר האינטרנט שלה.
החברה הודיעה למשרד מבקר המדינה בתשובתה ב- 5.
07 כי היא תבהיר בנוהל ש"הסמכות לאישור גיוס מחוץ לחברה הינה של מנהל אגף משאבי אנוש, בכפוף לאישור מנהל אגף/מחוז הנוגע בעניין", וכי תהליך הקליטה של עובד מחוץ לחברה יתועד במלואו.
הוראות שעה: (א) בעקבות פרסום דוח המבקר מיולי 2003 קבע מנהל אמ"א ב- 26.
03 הוראת שעה וציין כי ההוראה תקפה עד שיעודכנו נוהלי החברה בנושא.
בהוראת השעה הנחה מנהל אמ"א את מנהלי המכ"אות לקבל עובדים בהליך שקוף ולתת למועמדים שוויון הזדמנויות.
נוסף על כך, הנחה אותם מנהל אמ"א להכין לכל עובד תיק מסודר ובו כל המידע הדרוש על תהליך הקבלה של העובד (להלן - תיק משרה).
עוד כתב מנהל אמ"א כי "בכל מקרה, אין להעדיף בקבלת עובדים בני משפחה רק בגין היותם בני משפחה והמועמד המתאים ביותר מבחינת צרכי החברה הוא זה שייקלט".
(ב) בהוראת שעה מעודכנת, שנכנסה לתוקף ב - 16.
04 , הוכנסו שתי תוספות: האחת - הגדרה של קרובי משפחה50 ו"חובת הצהרה ודיווח", דהיינו חובתו של מי שמתקבל לעבודה בחברה לדווח על קרובי משפחתו המועסקים בה.
דיווח זה יירשם במערכת כוח אדם ושכר; והאחרת - אם הוחלט לקלוט בחברה קרוב משפחה של אחד מעובדי החברה, תועבר ההחלטה - עם תיק המשרה - לאישור פרטני של מנהל אמ"א, והוא ידווח על כך מיד למנכ"ל.
(ג) באפריל 2005 נכנסו לתוקף תקנות העסקת קרובים.
בהוראת שעה שלישית, שנקבעה ב- 1.
05 ונמסרה למנהלי המכ"אות, נכתב כי יש להכין תיקי משרה לקרובי משפחה רק אם קרוב משפחתם העובד בחברה מועסק בדרג מנהל מחלקה תקני ומעלה.
על פי הוראת שעה זו, מנהל אמ"א יאשר את תיקי המשרה מלבד תיקי המשרה של סטודנטי ם המועסקים במשרה חלקית, במוקד הטלפוני של החברה (להלן - מוקדנים), בשמירה ובאבטחה, והם יאושרו בידי מנהלי המכ"אות.
(ד) בהוראת שעה רביעית, שנכנסה לתוקף ב - 1.
06 , נקבע כי את תיקי המשרה של מוקדנים שהם קרובי משפחה של מנהלי מחלקות (או עובדים בדרגים גבוהים יותר) ומועסקים במשרה מלאה יאשר מנהל אמ"א בלבד.
עוד נקבע בהוראת השעה הזאת כי גם לקרובי המשפחה של העובדים עד דרג מנהל מחלקה יוכנו תיקי משרה והם יאושרו בידי מנהלי המכ"אות, וכי בתיק המשרה יהיו נתונים על לפחות חמישה מועמדים שמביניהם נבחר העובד.
(ה) בהוראת שעה חמישית, שנכנסה לתוקף ב - 1.
06 , נקבע כי הסמכות לאשר קליטה של עובד חדש (שאינו קרוב משפחה) בחברה נתונה בידי מנהל מכ"א הנוגעת בדבר וכי הסמכות לאשר קליטה של עובד שיש לו קרוב משפחה בחברה נתונה בידי מנהל אמ"א.
עוד נקבע בהוראת שעה זו כי בכל חודש ידווח מנהל אמ"א למנכ"ל, לסמ נכ"ל משאבים אסטרטגיים וליועץ המשפטי על קרובי משפחה שנקלטו בחברה.
מאחר שנוהל החברה לא עודכן מאז 1997 , לא ניתן בו ביטוי לשינויים בנורמות המחייבות את החברה בענייני קבלת עובדים וכן להוראות שקבעה החברה בנדון.
לדעת משרד מבקר המדינה, מן הראוי שהחברה תפעל לאשר במ הירות נוהל מעודכן בנושא קבלת עובדים, שיכלול בין היתר את ההוראות שבתוקף.
50 הגדרת קרוב משפחה על פי הוראת השעה: בן זוג, הורה, הורה -הורה, בן, בת, אח, אחות, גיס, גיסה, דוד, דודה, בן אח, בת אח, בן אחות, בת אחות, חותן, חותנת, חם, חמות, חתן, כלה, נכד או נכדה, לרבות קרבת משפחה שנוצרה עקב אימוץ או קרבת משפחה חורגת.
זוהי גם ההגדרה שנקבעה בתקנות החברות הממשלתיות (כללים בדבר העסקת קרובי משפחה), התשס"ה - 2005 .
גם בנוהל קבלת עובדים התקף זה שנים בחברה יש הגדרה מפורטת של קרובי משפחה ומצוינים בה רוב הקרובים המצוינים בהגדרה הנוכחית.
העסקת עובדים בשמונה תאגידים ציבוריים 71 .
לתת בנוהל ביטוי לסדרי מינהל תקין בכל הנוגע לקליטת העובדים החדשים בחברה בכלל ולקליטת קרובי משפחה של עובדי החברה בפרט, ולעקוב אחר יישומו.
החברה הודיעה בתשובתה כי את הוראת השעה הראשונה (שנקבעה ב - 26.
03 ) יזמה אמ"א עוד לפני שמשרד האוצר הכין את הטיוטה של תקנות העסקת קרובים.
עוד הודיעה החברה כי הכינה טיוטה של נוהל לקבלת עובדים וקבעה מועד לפרסומו.
על פי תקנות העסקת קרובים, המנהל הכללי של החברה והיועץ המשפטי שלה הם שיוכלו לאשר קבלה של קרובי משפחה של עובדים המועסקים באחת משש דרגות השכר הגבוהות בחברה, או לאשר העסקת קרוב משפחה בתפקיד בכיר, בתנאי שהתקיימו תנאי התקנות ובתנאי שמדובר במועמד המתאים ביותר למשרה.
למרות זאת קבעה החברה בהוראת השעה שהסמכות לאשר קליטה של עובד שיש לו קרוב משפחה בחב רה נתונה בידי מנהל אמ"א.
לדעת משרד מבקר המדינה, בכך חרגה החברה מהתקנות, ועליה לשנות את הוראותיה ונוהליה ולהתאימן לתקנות.
החברה הודיעה בתשובתה שהיא תיישם את הוראת התקנות.
משרד מבקר המדינה בדק את הליכי האיוש של משרות בחמש מ -11 המכ"אות של החברה.
בין היתר נבדקו בדיקה אקראית כ -60 תיקים אישיים של עובדים שהתקבלו לחברה בשנים 2003 -2005 .
הביקורת העלתה כי בתהליך האיוש של משרה- החל בשלב הדרישה וכלה בבחירת העובד - התיעוד היה חלקי מאוד.
לדעת משרד מבקר המדינה, תיעוד ראוי של הליכי האיוש של משרות חשוב כדי לאפשר מעקב ובקרה אחר הליכי הקבלה של עובדים, וכדי למנוע העסקה משיקולים שאינם ענייניים, כגון שיקולי קרבת משפחה או שיקולים פוליטיים, ופגיעה בעקרונות יסוד דוגמת שוויון הזדמנויות, פומביות וייצוג הולם.
העסקת קרובי משפחה בחברה .
היקף ההעסקה הנתונים על שיעור קרובי משפחה 51 שעבדו בחברה בסוף שנת 2005 משקפים את הליכי הקבלה וההעסקה של העובדים בכל שנות פעילותה של חח"י.
בבדיקת המעקב של פעולות חח"י, שנעשתה לאחר שפורסם דוח המבקר מיולי 2003 , בדק משרד מבקר המדינה כמה קרובי משפחה התקבלו לחברה ממועד הפרסום של הדוח ועד סוף שנת 2005 .
בשנים אלה קבעה החברה את הוראות השעה ופורסמו תקנות העסקת קרובים כאמור.
על פי נתוני מערכת השכר של חח"י, 1,315 מהעובדים שהועסקו בחברה בסוף שנת 2005 התקבלו לעבודה מ-1.
03 ואילך- לאחר מועד הפרסום של דוח מבקר המדינה.
הביקורת העלתה כי ל-393 מהם (כ-30% ) יש קרובי משפחה בחברה.
נתונים אלה מעידים שהחברה הוסיפה לקלוט שיעור גבוה של קרובי משפחה של .
לפי הגדרתם בתקנות העסקת קרובים 72 דוח שנתי58א .
עובדי החברה, על אף הממצאים של דוח מבקר המדינה בנדון ועל אף תשובתה לבג"ץ, כאמור לעיל.
שיעור העסקת קרובי משפחה בקבוצות עובדים מסוימות נתונים על העסקת קרובי משפחה בקבוצת הבכירים (בסוף שנת 2005) מהם קרובי משפחה שהתקבלו לאחר יולי 2003 מספר קרובי המשפחה שאותרו שיעור העובדים שיש להם קרובי משפחה בחברה מהם עובדים שיש להם קרובי משפחה בחברה מספר העובדים בקבוצה סיווג העובדים 19 70 34% 57 168 נושאי משרה ועובדים בכירים* 7 40 42% 20 48 בכירים ומנהלי מחלקות באמ"א 26 110 36% 77 216 סה"כ * חוץ מבכירים באמ"א.
מהנתונים עולה ששיעור קרובי המשפחה של בעלי התפקידים הבכירים והמנהלים באמ"א שהתקבלו לחברה לאחר שפורסם דוח המבקר מיולי 2003 הוא6.
6% מכלל העובדים שיש להם קרובי משפחה בחברה והתקבלו אליהבאותה העת ( 26 קרובי משפחה של בעלי התפקידים האמורים מ-393 קרובי משפחה שהתקבלו לחברה).
שיעור זה גבוה הרבה יותר משיעורם של בעלי התפקידים האמורים בחברה, שהוא 1.
6% (216 מ-13,222 עובדים).
הביקורת העלתה כי מקצת קרובי המשפחה של בעלי התפקידים האמורים התקבלו בהליכים לא תקינים (ראו דוגמאות להלן).
נתונים על העסקת קרובי משפחה בקבוצת חברי הוועדים (בסוף שנת 2005) .
בקבוצה סיווג העובדים העסקת עובדים בשמונה תאגידים ציבוריים 73 8 35 64% 14 22 חברי המזכירות הארצית של ועד העובדים 18 111 42% 75 178 חברי הוועד הכללי (שאינם חברי מזכירות) 26 146 44% 89 200 סה"כ .
מהנתונים עולה ששיעור קרובי המשפחה של חברי הוועדים שהתקבלו לחברה לאחר שפורסם דוח מבקר המדינה הוא 6.
6% מכלל העובדים שיש להם קרובי משפחה בחברה והתקבלו אליה באותה העת (26 קרובי משפחה של חברי הוועדים מ-393 קרובי משפחה שהתקבלו לחברה).
שיעור זה גבוה הרבה יותר משיעורם של חברי הוועדים בחברה, שהוא כ-1.
5% (200 מ-13,222 עובדים).
הביקורת העלתה שמקצת קרובי המשפחה של חברי הוועדים התקבלו בהליכים לא תקינים (ראו דוגמאות להלן).
מהשיעור הגבוה של קרובי משפחה בקבוצות מסוימות של עובדים - כמו שהעלתה גם הביקורת משנת 2003 - ומההליכים הלא תקינים שנמצאו בכמה מהמקרים שנבדקו נראה כי החברה אפשרה לעובדים בעלי עמדה בקבוצות אלה להשתמש בכוחם ובהשפעתם כדי להיטיב עם קרובי משפחתם.
מדובר בתופעה חמורה הפוגעת בעקרון שוויון ההזדמנויות ובייצוג הולם של קבוצות אוכלוסיה שאינן מיוצגות או מיוצגות במידה נמוכה.
הנתונים מלמדים שהחברה לא עשתה די כדי לשרש את התופעה לאחר הדוח הקודם של המבקר בנושא.
לדעת משרד מבקר המדינה, על הדירקטוריון והנהלת החברה לעשות את הפעולות המתחייבות נוכח הממצאים החמורים של הביקורת.
בתשובתה מסרה החברה כי היא מקבלת את הערות הביקורת ותנקוט את הצעדים המתחייבים כדי שתהליכי הקליטה של מועמדים לעבודה הקשורים לקבוצות האמורות בקשרי משפחה יעמדו באמות המידה שנקבעו בתקנות העסקת קרובים ובנוהלי החברה.
מאגר המידע של החברה בעניין קרבת משפחה בין עובדיה בדוח מבקר המדינה מיולי 2003 נאמר כי על חח"י לרכז מידע בעניין קרבת משפחה בין עובדיה, כדי שתוכל להשתמש בו לניהול מערך כוח האדם שלה.
בישיבה של ועדת כוח האדם של הדירקטוריון שהתקיימה ב- 20.
05 דיווח מנהל אמ"א שלחברה אין מידע מלא על קרבת משפחה בין עובדיה.
המבקר הפנימי של חח"י הוציא בדצמבר 2005 דוח ביקורת מעקב אחר פעולות החברה בעקבות ממצאי הביקורת שהועלו בדוח מבקר המדינה מיולי 2003 .
המבקר הפנימי מצא בין היתר כי החברה לא ריכזה במערכת כוח אדם ושכר את כל המידע על כל עובד, וכי במערכת היה מידע רק על קרוב משפחה אחד של כל עובד, גם אם היו לו כמה קרובי משפחה המועסקים בחברה.
המבקר הפנימי המליץ לשנות את מערכת הדיווח של החברה, כדי שיהיה אפשר להזין בה מידע מדויק על כל קרובי המשפחה של כל עובד.
יצוין כי במידע שהעביר מנהל אמ"א למנכ"ל חח"י באוגוסט 2006 (כדי שיעבירו לדירקטוריון לצורך דיווח לרשות החברות 52 ) דווח על 1,496 .
קרובי משפחה כאמור, הביקורת העלתה כי מספר קרובי המשפחה שעבדו בחברה בסוף שנת 2005 היה3,551 .
החברה הודיעה בתשובתה שאלה הנתונים שהיו אז בידיה, שכן חלק מהמידע על קרובי משפחה קיים במערכות הממוחשבות שלה רק מיולי 2004 .
מכאן שכשלוש שנים לאחר שפורסם דוח המבקר מיולי2003 וכשנה וחצי לאחר תגובת חח"י בבג"ץ53 ולאחר שנקבע בתקנות העסקת קרובים שחובה לדווח לרשות החברות הממשלתיות על קרבת משפחה בין עובדים, לא בנתה החברה מאגר מידע מלא ועדכני על קרובי המשפחה המועסקים בה.
מאגר המידע היה אמור להיות בין היתר כלי ניהולי שיסייע לה למנוע יחסי כפיפות בין קרובי משפחה, העסקת קרובי משפחה באותה היחידה ומצבים של ניגוד עניינים בין קרובי משפחה.
נראה כי דירקטוריון החברה והנהלתה לא עשו די כדי שיהיה בחברה מידע מלא ומדויק על הנושא שיוכלו לקבלו ולדווח עליו לרשות החברות הממשלתיות, כנדרש בתקנות העסקת קרובים.
על החברה לעשות את כל הדרוש כדי לבנות ללא דיחוי נוסף מאגר מידע מלא ועדכני על העסקת הקרובים בה.
מן הראוי שהחברה תפיץ בין עובדיה טופס עדכני שבו יצהירו העובדים (הן אלה העובדים בה כעת והן אלה שיתקבלו אליה בעתיד) על קרובי משפחתם המועסקים בחברה, תעקוב אחר מילויו בידי העובדים ותעדכן את מאגר נתוניה על פי ההצהרות בטפסים.
החברה הודיעה למשרד מבקר המדינה כי היא מקבלת את ההמלצה לחלק לעובדיה טופס הצהרה על קרובי משפחה, וכי תפעל לשפר את מאגר המידע הקיים על קרובי המשפחה המועסקים בה.
נוכח הממצאים, שלפיהם קיימת תופעה של העסקת קרובי משפחה רבים בחח"י, ראוי שטופס ההצהרה יכלול גם דרישה לפירוט קרובים מדרגת קרבה, שאינה מפורטת בתקנות, כדי למנוע מצבים של חשש לניגודי עניינים, העלולים לפגוע בתפקוד החברה, לרבות מניעת היווצרות של משפחות מורחבות ("חמולות").
יחסי כפיפות בין קרובי משפחה בנוהל קבלת עובדים נקבע כי לא יתקבל עובד ליחידה שבה מועסק קרוב משפחתו; לא יתקבל עובד ליחידה גם אם קרוב משפחתו מועסק ביחידה אחרת, אם עלולים להיווצר יחסי כפיפות ביניהם; האמור נוגע גם לקליטה של עובד החברה ביחידה אחרת.
מנהל רשות החברות הממשלתיות כתב לחברות הממשלתיות בסו ף שנת 1991 כי לדעת הרשות עליהן להימנע מלהעסיק קרובי משפחה בתפקידים שבהם ייווצרו יחסי כפיפות ביניהם במישרין או בעקיפין או בתפקידים שבהם יחסי הגומלין ביניהם עלולים לגרום לחשש לפגיעה בטוהר המידות.
בדוח מבקר המדינה מיולי 2003 נאמר כי החברה העסיקה קרובי משפחה ביחידה אחת 54 וכי נוצרו יחסי כפיפות בין קרובי משפחה ומצבים של ניגוד עניינים.
מבקר המדינה העיר אז כי .
בחוק החברות הממשלתיות 53 תגובת חח"י בבג"ץ ניתנה במרס 2005.
54 בביקורת דאז נמצאו240 עובדים שהועסקו עם בניהם באותו אגף או מחוז ו-50 מהם הועסקו באותה מחלקה או אותו אזור (אגף כולל כמה מחלקות, מחוז כולל כמה אזורים).
כמו כן 40 העסקת עובדים בשמונה תאגידים ציבוריים 75 .
יחסי הכפיפות האלה עלולים לפגוע בשיקולים הניהוליים והעסקיים של חח"י ולהשפיע על החלטות המתקבלות בה בעניין תנאי עבודה.
עוד קבע המבקר כי על חח"י להגדיר מהי "יחידה" שבה אין להעסיק קרובי משפחה.
בביקורת שערך מצא המבקר הפנימי כי החברה לא הגדירה בנוהל קבלת עובדים מהי אותה "יחידה" שבה אין להעסיק קרובי משפחה.
דוח המבקר הפנימי נדון בישיבה של ועדת הביקורת של הדירקטוריון שהתקיימה ב- 23.
לא יתקיימו יחסי כפיפות בין קרובי משפחה לאורך כל הפירמידה הארגונית של חברת החשמל ב.
כאשר מועסקים קרובי משפחה ללא יחסי כפיפות, הגדרת יחידה תהיה מחלקה".
בדיקה שעשה משרד מבקר המדינה באמצע שנת 2006 העלתה כי על אף האמור בדוח מבקר המדינה ובתקנות העסקת קרובים, לא פעלה החברה כדי למנוע יחסי כפיפות בין קרובי משפחה ועבודה של קרובי משפחה במצבים שעלול להיווצר בהם ניגוד עניינים.
נוסף על כך, היא הוסיפה להעסיק קרובי משפחה ביחידה אחת.
כמו כן החברה טרם הגדירה בנהליה מהי "יחידה", כפי שדרשה ועדת הביקורת של הדירקטוריון בפברואר 2006.
רק בנובמבר 2006 הכין אמ"א רשימות של קרובי משפחה הידועים לחברה, וציין בהן בין אילו קרובי משפחה מתקיימים יחסי כפיפות ואילו קרובי משפחה עובדים ביחידה אחת.
אמ"א העביר את הרשימות למנהלי המכ"אות, הנחה אותם לפעול למניעת יחסי כפיפות בין קרובי משפחה ולמניעת מצבים של ניגוד עניינים בעבודתם, וביקש מהם לעדכן אותו בעניין טיפולם בנושא עד סוף שנת 2006 .
כמו כן 120 )עובדים מועסקים עם קרובי משפחתם באותה המחלקה (או האזור ובהם עובדים בכירים ועובדים בתפקידי מטה בכירים.
בסך הכ ול מדובר על 240 ,עובדים שכמה מהם התקבלו לעבודה בתקופה שנבדקה.
כאמור, נתוני החברה על קרובי המשפחה בה הם חלקיים, ולכן ייתכן שנתוניה על כפיפות של עובדים לקרובי משפחתם ועל העסקת קרובים באותה היחידה אינם מלאים.
נמצא שלשבעה מ-11 מנהלי המכ"אות באמ"א יש קרובי משפחה בחברה, וענייני כוח האדם של קרובי המשפחה של חמישה מהם מטופלים במכ"אות שהם עומדים בראשן.
לדעת משרד מבקר המדינה, על החברה לפתור מצבים כאלה מהר ככל האפשר, כנדרש בתקנות העסקת קרובים ובנהלי החברה.
החברה הודיעה שתפעל בנחרצות כדי לפתור בעיות של יחסי כפיפות בין קרובי משפחה, וכי תשתף בתהליכים אלה את דרגי הניהול הבכירים בה.
הליכי הקבלה של קרובי משפחה בכמה מכ"אות לפי רישומי חח"י בסוף שנת 2005 , חמש המכ"אות שבהן נבדקו הליכי האיוש של משרות מטפלות בענייניהם של כ- 5,400 עובדים.
כ-700 מהם התקבלו לחברה מינואר 2003 .
ואילך כ-60 :תיקים אישיים של עובדים נבדקו באופן אקראי.
להלן דוגמאות של ממצאי הבדיקה .
מהזוגות הנשואים שעבדו בחח"י הועסקו (שני בני הזוג) באותו אגף או מחוז, ו-8 מהם הועסקו באותה מחלקה או אותו אזור.
04 התקבל עובד א' לעבודה במחלקת רכש.
גיסו, מר מוטי ולדמן, הוא מנהל המכ"א שקלטה את העובד.
בתיקו האישי של העובד נמצא בין היתר מזכר מ- 28.
04 , ולפיו מנהל המכ"א "תיאם וקיבל במח' רכש.
התיאום נעשה עם מנהל ]העובד[ אישור לקלוט את אגף משאבי אנוש.
ועם מנהל אגף אספקה ואחסנה".
על פי מסמכי החברה, הודיע עובד א' לחברה בעת קבלתו שהוא קרוב משפחה של מנהל המכ"א.
בתיקו האישי של העובד לא נמצא טופס הזמנת עובד, והליכי קליטתו לא היו תחרותיים ושוויוניים.
החברה צירפה לתשובתה מכתב שכתב לה מנהל המכ"א ב- 21.
", ובו הוא טוען שקבלתו של העובד נעשתה "בהתאם למוסכמות באותה עת לדעת משרד מבקר המדינה, מן הראוי שהנהלת החברה תפעל נגד מנהלים (כגון בעלי תפקיד במכ"אות) שניצלו את מעמדם והעדיפו את קרובי משפחתם על פני מועמדים אפשריים אחרים.
05 התקבל עובד ב' לתפקיד של פקיד במחלקת מזכירות כללית באמ"א.
לעובד שני קרובי משפחה בחברה: אביו, מר יונה לסרי - חבר ועד, ודודו - מנהל מכ"א (אין זו המכ"א המטפלת בענייניו של עובד ב').
לתפקיד האמור לא הוכן תיק משרה, ואין מסמכים המעידים שהיו לו מועמדים נוספים כנדרש.
החברה צירפה לתשובתה מכתב שכתב לה ב- 21.
07 ,מנהל המכ"א המטפלת בענייני העובד מר מוטי ולדמן, ובו הוא אומר כי אינו יכול להסביר כיצד נקלט העובד ללא תיק משרה וכי "אכן נפלה פה טעות".
דודו של העובד הודיע למשרד מבקר המדינה בתשובתו מ - 12.
"]'של עובד ב[ "אין לי מידע לגבי האופן בו נערכה קליטתו העובד התקבל לעבודה לאחר שנכנסו לתוקף תקנות העסקת קרובים והוראת השעה של החברה בנדון.
אף על פי שדודו הוא מבעלי התפקידים שהוראות תקנות העסקת קרובים חלות עליהם, לא פעלה החברה על פי ההוראות האלה.
העובד לא נבחר בהליך שוויוני ותחרותי, ואת קבלתו לעבודה אישרה המכ"א בלא אישור של המנכ"ל והיועץ המשפטי ובלא קביעה כי הוא המועמד המתאים ביותר, כנדרש בתקנות העסקת קרובים.
בפרק סייגים לקבלת עובד שבנוהל קבלת עובדים נקבע כי "לא יתקבל לעבודה בחברה עובד/ת אשר בן/בת זוגו מועסק/ת בחברה".
הביקורת העלתה כי החברה לא הקפידה לקיים את הנוהל הזה: (א) ב- 4.
התקבלה עובדת ג' לתפקיד מוקדנית במשרה חלקית במחוז דן של החברה בעלה ואחיה של העובדת מועסקים בחברה באותו המחוז.
מנהל המכ"א כתב בתיק האישי של העובדת כי העסקתה "אושרה כחריג ע"י מנהל אמ"א".
בתיק של העובדת לא נמצא מסמך של מנהל אמ"א או של כל גורם אחר בחברה המנמק מדוע התקבלה העובדת לחברה.
מנהל המכ"א המטפלת בענייני העובדת, מר גדי נדב, הודיע בתשובתו למשרד מבקר המדינה מ- 14.
06 כי העובדת נקלטה בחברה במשרה חלקית כדי לתגבר את העובדים, ואחרי כן הוחלט להמשיך את העסקתה לזמן מוגדר מראש - כחמש שנים.
03 התקבלה עובדת ד' לתפקיד פקידה.
ממסמכי החברה עולה שהיא התקבלה לתפקיד עוזרת אישית של מנהל מחלקה עד פרישתו לגמלאות, והיא התקבלה לעבודה כי גיסה, מר מרדכי ציון לוגסי, שהוא יו"ר ועד דרום, ביקש זאת.
בעלה של העובדת הוא עובד ותיק העסקת עובדים בשמונה תאגידים ציבוריים 77 .
קבלתה לעבודה לא נעשתה בהליך תחרותי ושוויוני.
יצוין שבחברה עובדים שמונה קרובי משפחה של מר מרדכי ציון לוגסי, ושניים מהם התקבלו לאחר יולי 2003 .
מנהל המכ"א המטפלת בענייני העובדת, מר חיים ה ופר, הודיע למשרד מבקר המדינה ב - 12.
06 כי התבקש למצוא לעובדת "מקום עבודה פנוי ולו גם לתקופה ארעית".
הביקורת העלתה שהעובדת ממשיכה לעבוד בחברה גם לאחר שמנהל המחלקה האמור פרש לגמלאות.
העובדות האמורות, שבעליהן עובדים בחברה, מועסקות בה שלא על פי הנוהל של החברה.
לדעת משרד מבקר המדינה, על החברה להימנ ע לחלוטין מלאשר את העסקתם של עובדים במקרים מעין אלה, גם כאשר מדובר במשרה חלקית וזמנית.
העובדות לא התקבלו לעבודה בהליך תחרותי ושוויוני, והדבר מעיד שקרבת המשפחה הייתה השיקול העיקרי לקבלתן.
05 התקבל עובד ה' ל חברה למשך חצי שנה בעת שהיה סטודנט.
בתהליך קליטתו לא ציין העובד שיש לו קרוב משפחה בחברה (חמיו).
לאחר חצי שנה ולאחר שסיים את לימודיו התקבל העובד לתפקיד מהנדס בחברה.
כחודש לאחר קליטתו (ב - 18.
05 ) התקבלה אשתו לעבודה בחברה בתפקיד של מינהלן אקדמאי.
ממסמכי החברה עולה שהעובדת הודיעה שיש לה קרובי משפחה בחברה (אביה ובעלה).
בתשובתו למשרד מבקר המדינה מ - 14.
06 הודיע העובד כי הוא לא ציין את קרבת המשפחה לחמיו "מאחר וסברתי לתומי, כי עלי לציין שמות קרובי משפחה מדרגה ראשונה העובדים בחברה ולא סברתי כי עלי לציין קרובי משפחה מכוח נישואין המועסקים בחברה".
תשובה זאת ממחישה את החשיבות של כלילת הגדרה של קרובי המשפחה שעליהם יש להצהיר במסמכי הקבלה לעבודה.
לדעת משרד מבקר המדינה, החברה חרגה מנהליה ופגעה בסדרי מינהל תקין כשקיבלה את שני בני הזוג לעבודה.
על החברה לקבוע הסדרים שימנעו מעובדיה לאשר מקרים מעין אלה.
כמו כן, כאמור, על החברה לכלול בטופסי הקבלה לעבודה הגדרה של קרובי המשפחה ולהקפיד שהעובדים ימסרו לה מידע מלא בעניין קרובי משפחתם.
04 התקבל עובד ו' לתפקיד מוקדן במשרה מלאה.
בחברה מועסק אביו, מר מרדכי רובינשטיין, שהוא סגן מנהל מחלקה בכיר באחת המכ"אות.
יצוין שבחברה מועסקים ארבעה קרובי משפחה של מר מרדכי רובינשטיין.
בתיקו האישי של העובד לא נמצאו טופס הזמנת עובד ומסמכים המתעדים את תהליך קבלתו, שנדרשו על פי הוראת השעה שהייתה תקפה באותה העת.
החברה צירפה לתשובתה את תשובתו של מר גדי נדב, מנהל המכ"א המטפלת בענייני העובד, שנכתבה ב- 18.
07 , ובה נאמר כי כאשר התקבל העובד לחברה לא היה נהוג להכין תיק משרה.
לדעת משרד מבקר המדינה, אין זה תקין לאשר את קליטתו של עובד בלי לבחון את מועמדותו לעומת מועמדותם של אחרים ובלי לתעד את תהליך הקבלה שלו.
הליך הבחירה של העובד מלמד שקרבת המשפחה השפיעה על קבלת ההחלטה לקבלו לעבודה.
בדיקת התיקים בכמה מכ"אות העלתה כי נוהלי החברה, הוראות השעה שלה והוראות תקנות העסקת קרובים לא הוטמעו בחברה.
האישור לקלוט עובדים בלי להשוות אותם למועמדים אחרים ובלי שיוכן להם תיק משרה כנדרש בהוראות השעה אינו עולה בקנה אחד עם סדרי מינהל תקין, והוא פוגע בעקרון שוויון ההזדמנויות שמועמדים המעוניינים לעבוד בחברה זכאים לו.
היעדר הפומביות, שוויון ההזדמנויות והתחרותיות בהליכי הקבלה לחברה מלמד שקרבת המשפחה לבעלי תפקידים בכירים בחברה, לבעלי תפקידים במכ"אות ולחברי ועד העובדים השפיעה על קבלת ההחלטה לקבל את העובדים האלה לעבודה.
חח"י הודיעה בתשובתה למשרד מבקר המדינה מפברואר 2007 כי מהלכים של "שינויים בתרבות הארגונית (במיוחד בתחומים הקשורים במשאב האנושי) אינם קלים כלל ועיקר", והדבר משפיע על קצב הכנסת שינויים בחברה.
עוד הודיעה החברה שעל פי החלטת המנכ"ל היא תפיק את לקחי הביקורת בתוך שמונה חודשים ממועד תשובתה.
היא פירטה את לוח הזמנים שקבעה ואת האנשים האחראים להוציאו אל הפועל.
על הנהלת החברה לעשות פעולות שיבטיחו כי מנהלי החברה בכל הדרגים יקפידו למלא א ת ההוראות כנדרש, ויפעלו למניעת תופעות פסולות כאלה, הפוגעות בשוויון ההזדמנויות ובייצוג ההולם של קבוצות אוכלוסייה שונות בחברה, ועלולות לפגוע בניהול החברה ואף בטוהר המידות.
החברה הודיעה בתשובתה כי "המנהלים יוזמנו לבירור מינהלי ועפ"י תוצאותיו תשקל נקיטת צעדים המתחייבים".
כמו כן מנכ"ל החברה הנחה את המבקר הפנימי שלה לבדוק את כל המכ"אות בחברה ולדווח לו על ממצאיו.
הפיקוח והבקרה של הדירקטוריון .